Diari Oficial de la Generalitat Valenciana


Sumari del DOGV 5903, del 28-11-2008 (2008/13941)

Mesures fills extramatrimonials contenciós 001480/2007. Notificació de la sentència a José María Puyuelo Cazorla.
-----------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13199


Data del document
:   07-11-2008

Organisme emissor
:   Jutjat de Primera Instància Número 6 d'Elx

Tipus de document
:   Edicte

Descriptors 

:   * sistema judicial

Mesures fills extramatrimonials contenciós 001480/2007. Notificació de la sentència a José María Puyuelo Cazorla. [2008/13629]  
Part demandant: Antonia Guillén García  
Part demandada: José María Puyuelo Cazorla  
En el judici referenciat, s'ha dictat la sentència que té la dispositiva que literalment diu així:  
«Fallo  
Estimar parcialment la demanda presentada per la procuradora Cristina Candela Martínez, en nom i representació d'Antonia Guillén García, contra José María Puyuelo Cazorla, per la qual cosa:  
1. S'aproven les mesures següents definitives:  
1.1 L'exercici de la pàtria potestat sobre el menor Isaac Puyuelo Guillén serà conjunt, tot i que romandrà sota la guarda i custòdia de sa mare, Antonia Guillén García.  
L'exercici conjunt de la pàtria potestat implica la participació d'ambdós progenitors en totes les decisions rellevants que afecten el seu fill, especialment, en l'àmbit educatiu, sanitari, religiós i social.  
Per a això, ambdós hauran d'intervindre necessàriament en l'elecció o canvi de centre educatiu o model educatiu; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; en la decisió sobre la realització o no d'un acte religiós o social rellevant, així com en la manera de dur-lo a cap, sense que al respecte tinga prioritat el progenitor amb qui es trobara el menor en el moment de ser realitzat; en el canvi de domicili, sempre que este siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional.  
No obstant això, el progenitor que es troba en companyia del seu fill podrà adoptar decisions respecte d'este, sense prèvia consulta de l'altre progenitor, en els casos en què existisca una situació d'urgència o es tracte de qüestions poc transcendents o rutinàries, que en el transcurs normal de la vida amb un menor puguen produir-se.  
1.2 El règim de visites establit en favor del pare, José María Puyuelo Cazorla, consistirà en el que lliurement acorde amb el seu fill.  
1.3 José María Puyuelo Cazorla haurà de satisfer mensualment, en concepte de pensió d'aliments per al seu fill Isaac, la quantitat de 180 euros, que haurà d'ingressar en el compte que designe la mare, per avançant i dins dels cinc primers dies de cada mes, i este import s'actualitzarà anualment conforme a les variacions que experiment l'índex de preus al consum que publica l'Institut Nacional d'Estadística o organisme que el substituïsca en un futur.  
Ambdós progenitors hauran de satisfer la meitat de les despeses extraordinàries que s'originen al menor, sent-ne pressupost previ per a la reclamació pel progenitor que haja satisfet la despesa en la seua integritat, que, prèviament a la realització, llevat supòsits d'urgència, haja recaptat el consentiment de l'altre progenitor, en qualsevol forma que permeta acreditar-lo documentalment, amb informació al mateix del cost que implica i advertència que la falta d'oposició expressa, en el termini de cinc dies, serà equivalent a un consentiment tàcit.  
2. No es condemna en costes a cap de les parts.  
Notifiqueu esta sentència a les parts, a l'actora a través de la representació processal i al demandat rebel mitjançant edicte, que es publicarà en el butlletí oficial de la comunitat autònoma (art. 497.2 LEC), i s'indica que contra esta, que no és ferma, es pot interposar recurs d'apel·lació davant l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si s'escau, davant este Jutjat en el termini dels cinc dies següents de la notificació (art. 455 y 457 LEC).  
Esta és la meua sentència, de la qual es durà testimoniança a les actuacions i s'enquadernarà l'original, que pronuncie, mane i firme.»  
En atenció al desconeixement de l'actual domicili o residència de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a cap la diligència de notificació de sentència.  
Elx, 7 de novembre de 2008.- La secretària judicial: Lucía Cerón Hernández.